PAC soek Marikana-vakansiedag | Maroela Media
'n Vrou huil tydens 'n gedenkdiens wat in Augustus 2012 vir die Marikana-slagoffers gehou is. Foto: Werner Beukes/SAPA
"Die grootste eis wat ons elke jaar stel is dat, net soos die Sharpeville, Langa en Soweto-slagtings, moet Marikana ook in ons geskiedenis aangeteken word. Ons moet op dié dag wegbreek van ons daaglikse pligte as 'n manier om gevalle martelare te vereer wat baklei het teen die ANC- elite kapitalistiese regering – wat eerder die belange van hul comrades dien, eerder as die massa," het die party in 'n verklaring gesê.
Die PAC het gesê hy is teleurgesteld met die lewensomstandighede van die mynwerkers vyf jaar ná die eis vir 'n minimumsalaris van R12 500 by Lonmin. "Ons het nog nie gesien dat die regering verantwoordelikheid neem om te vergoed vir die verlies aan lewens tydens die Marikana-slagting nie, hulle wil nie rekenskap gee vir dit wat hulle gedoen het nie."
"Die Farlam-kommissie, net soos ander tandelose kommissies, het nie die afsluiting gebring vir die slagoffers van Marikana, veral die 34 weduwees wat hul eggenote en verloofdes verloor het nie. Dié mans was die broodwinners vir hul geliefde arme families."
Altesaam 34 persone, hoofsaaklik stakende mynwerkers, is op 16 Augustus 2012 doodgeskiet en 78 persone is gewond toe die polisie op 'n groep persone, wat op 'n koppie naby die myn vergader het, losgebrand het. Tien persone, insluitend twee polisiebeamptes en twee veiligheidswagte, is die vorige week dood. Die arbeidsonrus is voorafgegaan deur verskeie voorvalle van geweld en konfrontasie by die platinummyn.
Die Farlam-kommissie, wat die voorval ondersoek het, het sekere sleutel politieke figure kwytgeskel van betrokkenheid by die voorval. Dit sluit die voormalige polisieminister Nathi Mthethwa en adjunkpresident Cyril Ramaphosa, wat 'n nie-uitvoerende direkteur van Lonmin was, in.
Die kommissie het aanbeveel dat die voormalige polisiekommissaris Riah Phiyega en die provinsiale polisiekommissaris, Zukiswa Mbobo, se bevoegdheid ondersoek moet word. Die jaarlikse Marikana-vieringe, onder leiding van die Association of Mineworkers and Construction Union (Amcu), vind Woensdag by Marikana plaas.
In plaas daarvan om te staak hoekom werk hulle nie eerder. Die PAC is die pad heeltemal byster.
Die PAC het die pad nog nooit gevind nie Johan!! Ek meen, hoeveel vakansie dae het julle noual?
Ek stem saam vat die 16 de tot die 21 ste as vakansie dae met vol betaling en oortyd betaling as die tye oor naweke val
Mens kan maar net jou hande saamslaan
Wil hulle nog minder werk , as daar nog een dag vakansie gehou word tussen die stakings kan hulle maar by die huis bly,,, Ek betaal gladnie vir stakings en vakansiedae nie,,,